Forcarei

**Forcarei** é un concello da provincia de Pontevedra, pertencente á comarca de Tabeirós - Terra de Montes. Segundo o IGE en 2019 tiña 3.388 habitantes. O xentilicio  é .

## Xeografía 
Forcarei é un concello situado ao norte da provincia, linda cos concellos de Cerdedo-Cotobade, Silleda, A Estrada, Lalín, Beariz e A Lama.

No seu termo municipal nacen os tres principais ríos intrínsecos da provincia de Pontevedra: río Umia, río Lérez e río Verdugo, que dan lugar ás tres Rías Baixas meridionais.

## Historia 
En 1833 creouse o concello de Forcarei, se ben entre 1858 e 1862 denominouse Soutelo de Montes.

## Patrimonio 
Na capital municipal atópase a igrexa parroquial, dedicada a san Martiño. É obra de finais do século XVIII, do mestre canteiro Pedro Varela e o mestre asentador Pedro Gutiérrez. Orixinalmente era de planta de cruz latina pero en 1961 o arquitecto Javier García Santoro ampliou o brazo dereito. A única decoración da fachada, de estilo neoclásico, é unha pequena imaxe da Virxe nunha fornela sobre a porta. Á esquerda da fachada érguese a torre campanario, de sección cuadrangular no primeiro corpo e octogonal no segundo, e rematada nunha pequena cúpula.

Nas escaleiras de acceso á igrexa atópase un cruceiro construído a finais do XIX por Xosé Ferreiro. Este cruceiro estaba situado no centro da praza pero foi trasladado cando se acometeu a remodelación da praza e a construción do edificio do concello.

A Casa do Concello foi proxectada polo arquitecto pontevedrés César Portela.

Na parroquia de Santa María de Aciveiro sitúase o mosteiro de Santa María de Aciveiro que ocupou un papel fundamental na rexión desde a súa constitución no século XII ata o ano 1893. Na actualidade é un Hostal Monumento co nome de *Hospedería de San Gonzalo das Penas*.

## Política 
Dende o ano 2023 o concello esta gobernado pola coalición formada polo PSdeG-PSOE e o BNG, con Verónica Pichel (PSdeG-PSOE) como alcaldesa.

## Sendeirismo 
Forcarei ten dúas rutas homologadas de sendeirismo: o PR-G 100 "Sendeiro Natural Aciveiro - Candán", e o PR-G 113 "Ruta das Pontes do Lérez".

A primeira é unha ruta sendeirista circular de 15&nbsp;km con principio e fin no coñecido mosteiro de Aciveiro.

A segunda é lineal duns 14&nbsp;km con principio/fin no mosteiro de Aciveiro e remate/inicio en Gaxín

## Forcarei na literatura popular 
* *No convento de Aciveiro/ había un frade galiñeiro/ que así que se puña o sol:/ ¡churras, churras, ó poleiro!* .

## Galería de imaxes 

Ficheiro:Forcarei 01-02b.jpg|Antigo escudo na fachada da casa do concello.Renovación do deseño do escudo no ano 2006
Ficheiro:Forcarei 01-04.JPG|Placa altimétrica.
Ficheiro:Mosteiro de Santa María de Acibeiro.jpg|Mosteiro de Santa María de Aciveiro.
Ficheiro:SoutelodeMontes2.jpg|Vista de Soutelo de Montes.
Ficheiro:Forcarei 02-05.JPG|Monumento á Muller Labrega de Maxín Picallo. 
Ficheiro:Casa de González Barros.png|thumb|Casa de González Barros en Soutelo de Montes.

## Parroquias 
## Lugares de Forcarei 
Para unha lista completa de todos os lugares do concello de Forcarei vexa: Lugares de Forcarei.

## Notas 
## Véxase tamén 
### Ligazóns externas 
* Páxina web do concello
* Forcarei, Turismo Rías Baixas
* Ruta sendeirista: PR-G 100 Sendeiro Natural Aciveiro - Candán - SEGATUR
* Ruta sendeirista: PR-G 113 Ruta das Pontes do Lérez - SEGATUR